

**KAZLŲ RŪDOS SAVIVALDYBĖS ADMINISTRACIJOS
VYRIAUSIASIS SPECIALISTAS**

**(SAVIVALDYBĖS GYDYTOJAS)**

Biudžetinė įstaiga. Atgimimo g. 12, LT-69443 Kazlų Rūda, tel.: (8 343) 68 633 / 95 276, el. p. gydytojas@kazluruda.lt
Duomenys kaupiami ir saugomi Juridinių asmenų registre, kodas 188777932

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

**AIŠKINAMASIS RAŠTAS**

**DĖL SKAIDRIOS ASMENS SVEIKATOS PRIEŽIŪROS ĮSTAIGOS VARDO SUTEIKIMO VIEŠAJAI ĮSTAIGAI KAZLŲ RŪDOS PIRMINĖS SVEIKATOS PRIEŽIŪROS CENTRUI**

2023 m. kovo 17 d.

Kazlų Rūda

**Projekto rengimą paskatinusios priežastys, tikslai:** sprendimo projekto tikslas **–** suteikti viešajai įstaigai Kazlų Rūdos pirminės sveikatos priežiūros centrui skaidrios asmens sveikatos priežiūros įstaigos vardą.

**Teisinis pagrindas:** Vadovaujantis Lietuvos Respublikos sveikatos priežiūros įstaigų įstatymo 152 straipsnio 2 dalimi, vienas iš viešųjų įstaigų, teikiančių asmens sveikatos priežiūros paslaugas, veiklos rezultatų vertinimo rodiklių yra įstaigoje taikomos kovos su korupcija priemonės.

Lietuvos Respublikos sveikatos apsaugos ministro 2022 m. rugsėjo 20 d. įsakymu Nr. V-1467 „Dėl Lietuvos nacionalinės sveikatos sistemos viešųjų ir biudžetinių įstaigų, teikiančių asmens sveikatos priežiūros paslaugas, veiklos rezultatų vertinimo rodiklių 2022 metų siektinų reikšmių patvirtinimo“ patvirtintos asmens sveikatos priežiūros įstaigų rodiklių siektinos reikšmės, viena iš jų yra suteiktas skaidrios asmens sveikatos priežiūros įstaigos vardas.

Šiuo metu aptariamo klausimo reguliavimas apibrėžtas Lietuvos Respublikos sveikatos apsaugos ministro 2020 m. lapkričio 6 d. įsakymo Nr. V-2521 „Dėl Šakinės korupcijos prevencijos sveikatos priežiūros sistemoje 2020–2022 metų programos patvirtinimo“ 2 punktu, Skaidrios asmens sveikatos priežiūros įstaigos vardo suteikimo tvarkos aprašu, patvirtintu Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ (toliau – Aprašas), kurie rekomenduoja savivaldybėms, vadovaujantis Aprašu, nustatyti asmens sveikatos priežiūros įstaigų, kurių savininkė (dalininkė) yra savivaldybė, korupcijos indeksą ir atitiktį skaidrios asmens sveikatos priežiūros įstaigos vardo suteikimo kriterijams.

Atitikties skaidrios asmens sveikatos priežiūros įstaigos vardo suteikimo kriterijams įvertinti VšĮ Kazlų Rūdos pirminės sveikatos priežiūros centre darbo grupė, sudaryta Kazlų Rūdos savivaldybės mero 2022 m. balandžio 8 d. potvarkiu Nr. MV-34 „Dėl atitikties skaidrios asmens sveikatos priežiūros įstaigos vardo suteikimo kriterijams įvertinti VšĮ Kazlų Rūdos pirminės sveikatos priežiūros centre darbo grupės sudarymo“ (toliau – Darbo grupė), vadovaudamasi Aprašu, 2023-02-13 įvertino VšĮ Kazlų Rūdos pirminės sveikatos priežiūros centro atsparumo korupcijai indekso rodiklį, kuriuo parodoma, kiek ir kokių korupcijai atsparios aplinkos kūrimo priemonių yra įdiegta įstaigoje, jų diegimo kokybinis ir praktinis pritaikomumams įstaigoje. Atsparumo korupcijai indeksas nustatytas pagal Aprašo 1 priedą ir išreiškiamas balais – VšĮ Kazlų Rūdos pirminės sveikatos priežiūros centras – 132 balai.

Vadovaujantis Aprašo 2 priedu asmens sveikatos priežiūros įstaigos atsparumo korupcijai indeksas pagal surinktų balų skaičių atitinka skaidrios asmens sveikatos priežiūros įstaigos vardą.

*Lentelė. Aprašo 2 priedas*

|  |  |  |
| --- | --- | --- |
| Eil.Nr. | Asmens sveikatos priežiūros įstaigos (toliau – ASPĮ) vertinimo rezultatai | ASPĮ atsparumo korupcijai indeksas (surinktų balų skaičius) |
| 1 | 2 | 3 |
| 1. | ASPĮ suteikiamas Skaidrios asmens sveikatos priežiūros įstaigos vardas | Nuo 131 iki 156 balų |
| 2. | ASPĮ suteikiamas Kandidatės gauti  skaidrios asmens sveikatos priežiūros įstaigos vardą statusas | Nuo 93 iki 130 balų |
| 3. | ASPĮ suteikiamas ASPĮ, turinčios korupcijos rizikos veiksnių, statusas | Iki 93 balų |

Darbo grupė siūlo viešajai įstaigai Kazlų Rūdos pirminės sveikatos priežiūros centrui suteikti skaidrios asmens sveikatos priežiūros įstaigos vardą**.**

**Galimos pasekmės:** teigiamos, nes vykdomi teisės aktuose numatyti reikalavimai.

**Teisės aktai, kuriuos reikės pakeisti ar panaikinti priėmus šį sprendimą:** nereikės.

**Biudžeto lėšų poreikis sprendimui įgyvendinti:** nereikės.

**Projekto antikorupcinis vertinimas** (jei taip, pridedama antikorupcinio vertinimo pažyma): Teisės akto projekto antikorupcinis vertinimas nėra atliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.

|  |  |  |
| --- | --- | --- |
| Vyriausioji specialistė (savivaldybės gydytoja) |  | Vaida Sendžikienė |

V. Sendžikienė, tel. (8 343)  25 622, el. p. vaida.sendzikiene@kazluruda.lt